b"\n_START_ARTICLE_\nEsteban Casado Poveda\n_START_SECTION_\nTraject\xc3\xb2ria\n_START_PARAGRAPH_\nS'establ\xc3\xad a l'Hospitalet de Llobregat i treball\xc3\xa0 com a mec\xc3\xa0nic a la SEAT. Des de 1975 milita a la UGT de Catalunya, sindicat en el que ha estat vocal de la Federaci\xc3\xb3 del Metall de Catalunya i president de Conflicte Federal del Metall._NEWLINE_El 1975 tamb\xc3\xa9 es va afiliar a la Federaci\xc3\xb3 Catalana del PSOE, de la que en fou membre del comit\xc3\xa8 nacional. Quan aquesta es va integrar en el PSC pass\xc3\xa0 a ocupar la secretaria nacional de pol\xc3\xadtica sindical. A comen\xc3\xa7aments de la d\xc3\xa8cada de 1980 era secretari general de l'Agrupaci\xc3\xb3 5a del PSC a l'Hospitalet de Llobregat. Fou elegit diputat pel Partit dels Socialistes de Catalunya a les eleccions al Parlament de Catalunya de 1980 per la circumscripci\xc3\xb3 de Barcelona. Ha estat membre de la comissi\xc3\xb3 de Pol\xc3\xadtica Social del Parlament de Catalunya de 1980 a 1984. No es present\xc3\xa0 a les eleccions de 1984."